നിപ ആശങ്ക ഒഴിയുന്നു പരിശോധിച്ച സാംപിളുകളെല്ലാം നെഗറ്റീവായെന്ന് ആരോഗ്യമന്ത്രി കോഴിക്കോട്: നിപ ബാധിച്ച് പന്ത്രണ്ട് വയസ്സുകാരന് മരിച്ച സംഭവം ഉണ്ടാക്കിയ ആശങ്ക ഒഴിയുകയാണെന്ന് ആരോഗ്യമന്ത്രി വീണ ജോര്ജ്. ചെറിയ ലക്ഷണമുള്ളവരുടെ സാംപിളുകള് പോലും പരിശോധനയ്ക്കായി പുണെയിലേക്ക് അയക്കുന്നുണ്ട്.ഇതുവരെ വന്ന സാമ്ബിളുകളെല്ലാം നെഗറ്റീവാണെന്നും ഇത് വലിയ ആശ്വാസമാണെന്നും മന്ത്രി പറഞ്ഞു. ആശങ്ക ഒഴിഞ്ഞെങ്കിലും ജില്ലയില് കൊണ്ടുവന്ന നിയന്ത്രണങ്ങള് തുടരും.ഉറവിടം കണ്ടെത്തുക എന്ന ലക്ഷ്യത്തോടെ എന്.ഐ.വിയില് നിന്നുള്ള സംഘം സ്ഥലത്തെത്തിയിട്ടുണ്ട്. ജാഗ്രത തുടരുകയാണ്. നിപ ബാധയ്ക്ക് ശേഷം മെഡിക്കല് കോളേജില് സജ്ജീകരിച്ച ലാബില് നേരിയ ലക്ഷണവുമായി വരുന്ന മറ്റുള്ളവരേയും പരിശോധിക്കുന്നുണ്ടെന്നും മന്ത്രി പറഞ്ഞു.